同場碰頭不相認!吳卓羲菊梓喬世紀同框零交流
2024年04月22日 20:19
東網電視
更多新聞短片
林峯主演的電影《九龍城寨之圍城》今晚(22日)舉行明星好友場,林峯一眾好友包括吳卓羲(Ron)與楊怡也有撐場,而Ron的緋聞女友菊梓喬亦是座上客,兩人相隔一行前後而坐,但現場所見兩人未有交流,Ron全程黐實楊茜堯與林峯,菊梓喬則與妹妹結伴,低調進場,未有在記者區前拍照,但她心情大靚,在電影院內有對鏡頭笑。
Ron與楊茜堯受訪時表示專誠來支持林峯及香港電影,Ron稱看該片宣傳片時,見林峯打戲連場,戥對方辛苦。楊茜堯、Ron及林峯曾於2003年合作劇集《大唐雙龍傳》,茜堯坦言:「我同Ron好耐冇合作,3個就更加少機會。」Ron指跟茜堯對上一次合作已是2005年,問到會想再合作?茜堯謂:「睇緣分,佢哋咁忙,我就得閒啲,我只係湊小朋友,我可以交畀人湊。」Ron即說:「你肯我肯,係林峯唔肯,我曾經問過佢,我想同佢再合作《大唐雙龍傳》電影版或者電視續集,因為想有部作品畀粉絲回憶吓,但佢話唔好搞,年紀大,唔可以再露。不過嚟緊我同阿峯會有機會合作,係時裝,最快年尾,其他唔講得住。」茜堯直言3人平時難得見面:「我嘅小朋友同阿峯嘅小朋友都未有機會見,我都好期待,我都只係見過相,未見過佢嘅小朋友真人。」